Momo Lie ka ca Lelukilile Oku Kuata Ombembua Voluali?
Atambululo Embimbiliya
Omanu ka va tẽla oku nena ombembua, kuenda lalimue eteke va ci linga omo liasunga alua:
- “
Omunu enda ka tẽla eye muẽle oku suñamisa oku enda kuaye.” (Yeremiya 10:23) Omanu ka va lulikiwile lomoko yoku liviala ovo muẽle. Omo liaco, ka va pondola oku nena ombembua ya koka.
- “
Ku ka kolele olosoma. Ku ka kolele omunu ukuasitu omo kokuaye ka kuli ekuatiso. Eci a tula omuenyo o tiukila posi yaye. Eteke liaco hailio olongombo viaye vi nyõleha.” (Osa. 146:3, 4) Olombiali viomanu, ndaño muẽle vina vi kuete ovisimĩlo viwa, ka vi tẽla oku mãlako ovina vi koka uyaki.
- “
Koloneke via sulako kuiya otembo yohali. Momo omanu ... va linga olongangala, ka va sole eci ciwa, haivo olomakuli, vakuacipango, vakuepela.” (2 Timoteo 3:1-4) Etu tu kasi “
koloneke via sulakovioluali lulo lua vĩha hailuo lueyuka ovituwa vitateka ombembua.
- “
Ove a ngongo, love a kalunga, ngongo yene!Momo eliapu lia lokila kokuene lonyeño ya lua, omo lia limbuka okuti oloneke vialio vitito.” (Esituluilo 12:12) Eliapu okuti olio unyãli wa Suku, lia lokila ocipepi lilu lieve kuenda lia siata oku vetiya omanu oku kuata ovituwa vĩvi. Osimbu Eliapu li amamako oku ‘
viala oluali lulo,’ka tu kuata ombembua.—Yoano 12:31.
- ’
Usoma wa Suku u ka nyõla loku lia ovosoma aco osi, [ana a lingila usuanji Suku] haiwo u kala muẽle hũ oloneke ka vi pui.’ (Dan. 2:44)Usoma wa Suku, owo lika u ka tẽlisa onjongole yomanu yoku kuata ombembua voluali.—Osamo 145:16.
umb_Latn umb_Latn umb_Latn unk umb_Latn unk umb_Latn unk umb_Latn umb_Latn unk umb_Latn umb_Latn uzn_Latn umb_Latn